text: ডিফু চিকিৎসা মহাবিদ্যালয় আসামের পূর্ব কার্বি আংলং জেলার ডিফুতে অবস্থিত একটি সরকারী চিকিৎসা মহাবিদ্যালয়। ২০১৯ সালের ২৫ নভেম্বর তারিখ থেকে এটি সম্পূর্ণরূপে কার্যক্ষম হয়েছিল। এটি আসামের সপ্তম চিকিৎসা মহাবিদ্যালয়। আসামের সরকারের স্বাস্থ্য ও পরিবার কল্যাণ বিভাগ এবং আসাম চিকিৎসা সঞ্চালকালয় মহাবিদ্যালয়টি পরিচালনা করে। ডিফু চিকিৎসা মহাবিদ্যালয় ভারতীয় চিকিৎসা পরিষদের স্বীকৃতিপ্রাপ্ত এবং শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয়ের অন্তর্ভুক্ত। মহাবিদ্যালয়টি ২০২০-২১ শিক্ষা বর্ষের জন্য চিকিৎসা বিজ্ঞানের স্নাতক পাঠক্রম ১০০ ছাত্র-ছাত্রীর ভর্তির অনুমতি লাভ করেছে।
  
  শিলচর চিকিৎসা মহাবিদ্যালয়ের শল্য চিকিৎসা বিভাগের প্রধান ডাঃ সুমিত্রা হাগজের ডিফু চিকিৎসা মহাবিদ্যালয়ের প্রথম অধ্যক্ষ এবং মুখ্য পরিদর্শক।
  
  ইতিহাস
  ২০১১ সালের ১৯ জানুয়ারি তারিখে আসামের স্বাস্থ্যমন্ত্রী ডঃ হিমন্ত বিশ্ব শর্মা ডিফু চিকিৎসা মহাবিদ্যালয়ের ভিত্তিপ্রস্তর স্থাপন করেছিলেন। শুরুতে এর নাম আসাম পার্বত্য চিকিৎসা মহাবিদ্যালয় এবং গবেষণা প্রতিষ্ঠান রাখা হয়েছিল যদিও পরে সরকারী ভাবে ডিফু চিকিৎসা মহাবিদ্যালয় করা হয়। ২০১৭ সালে আসাম সরকার এর আন্তঃগঠনের জন্য পূর্বে অনুমোদিত ১৫৬.৫৫ কোটি টাকা থেকে ২০৯ কোটিতে বৃদ্ধি করে। মহাবিদ্যালয়টির নির্মাণকার্য ২০১২ সালেই আরম্ভ হয়েছিল যদিও তিন বার পরিবর্তন করার পরে ২০১৮ সালের ২৮ এপ্রিলে মূল স্থাপত্য প্রকল্প গ্রহণ করা হয়।
  
  ব্রহ্মপুত্র ইনফ্রাষ্ট্রাক্চার নামের কোম্পানী এর নির্মাণ কার্যর সাথে জড়িত ছিল। ২০১৯ সালের ২৫ নভেম্বর তারিখ থেকে এটি সম্পূর্ণরূপে কার্যক্ষম হয়েছিল। এটি আসামের সপ্তম চিকিৎসা মহাবিদ্যালয়। মহাবিদ্যালয়টি ২০২০-২১ শিক্ষা বর্ষের জন্য চিকিৎসা বিজ্ঞানের স্নাতক পাঠক্রমে ১০০ ছাত্র-ছাত্রীর ভর্তির অনুমতি লাভ করেছে।
  
  অবস্থান এবং পরিবহন 
  ডিফু চিকিৎসা মহাবিদ্যালয় আসামের পূর্ব কার্বি আংলং জেলার সদর ডিফুতে অবস্থিত। এটি ডিফু বাস আস্থান এবং ডিফু রেল স্টেশন থেকে প্রায় ২ কিঃমিঃ দূরে অবস্থিত।
  
  তথ্যসূত্র
  
  বিষয়শ্রেণী:আসামের চিকিৎসালয়
  বিষয়শ্রেণী:আসামের মহাবিদ্যালয়
title: ডিফু চিকিৎসা মহাবিদ্যালয়